Los Llanos trikuharria

Los Llanos Arabako Guardia eta Kripan herrien artean kokaturik dagoen trikuharria da, Neolitoan eta Kalkoliton eraikia. San Sebastian ermita du ondoan eta José Ignacio Vegasek 1982an aurkitu zuen.LOS LLANOS trikuharria. Euskal Herria (http://www.euskal-herria.org/)

 Deskribapena 
Korridore erako trikuharria. Sei lauza ditu, hilobi-ganbera poligonala (3 m x 2,60 m) eta 103 cm zabalerako pasagunea mugatzen dituztenak. Azken horretan oraindik jatorrizko kokalekuari eusten dioten bost ortostatu daude. Ganberako lauzen altuera 1,62 metro da, baina korridorekoena 85 cm. Kasu gehienetan bezala, ez da gelditzen estalkiaren aztarnarik. Tumulua harri handiz eta lurrez eginda dago. Haren zati handi bat induskatu gabe eta sasiak hartuta dago.Euskal Ondare Kulturalaren Informazio Sistema

 Monumentu kalifikatua 
2011ko uztailaren 26ko, 183/2011 dekretuan, Arabako Lurralde Historikoko behe-lurretako trikuharriak monumentu-multzo kategoriako kultura-ondasun gisa sailkatu zirenEuskal Herriko Agintaritzaren Aldizkaria, 152 zk. 2011-08-11.

Arabako Lurralde Historikoko behe-lurretako trikuharrien monumentu-multzoa hemen daude: Arabako Lautadan, Arabako Errioxan gehienbat, Lantaronen eta Kuartangon. Egitura, kronologia eta material aldetik Iberiar Penintsulako mesetako antzeko beste batzuekin izan dezake loturarik. Monumentu-multzoan sartzen diren trikuharriak hauek dira: Sorginaren Txabola eta El Encinal (Elvillar); Layaza, San Martin, Alto de la Huesera eta Los Llanos (Guardia); El Sotillo (Leza/Guardia); La Mina eta La Lastra (Lantaron); Sorginetxe (Agurain); Aizkomendi (Donemiliaga); San Sebastian Hegoa, San Sebastian Iparra, Gurpide Hegoa eta Gurpide Iparra (Kuartango) eta El Montecillo (Villabuena Araba).

 Erreferentziak 

 Kanpo estekak 

Kategoria:Arabako trikuharriak
Kategoria:Guardia
Kategoria:Kripan
Kategoria:Arabako Kultura Ondasunak
Kategoria:Neolitoko aztarnategi arkeologikoak
Kategoria:Kalkolitoko aztarnategi arkeologikoak
Kategoria:Neolito eta Kalkolitoa Euskal Herrian